สอบถามคะ พอดีประจำเดือนยังไม่มา แต่มีเลือดไหลออกมาเป็นสีน้ำตาลเข็มเหนียวๆ มันคืออะไรคะ แล้วจะแก้ไขอะได้บ้างค่ะ
สวัสดีค่ะ อาการมีเลือดออกจากช่องคลอดสีน้ำตาลเหนียวๆดังกล่าวมา อาจจะจัดว่าเป็นเลือดออกผิดปกติทางช่องคลอด ที่อาจจะมีสาเหตุมาจาก ผลข้างเคียงจากการใช้ยาคุมฉุกเฉินหรือยาคุมกำเนิดชนิดใดๆ เป็นภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นโดยหากประจำเดือนไม่มาตามกำหนดด้วย อาจจะลองตรวจยืนยันการตั้งครรภ์ดูก่อน และไม่ว่าจะให้ผลบวกหรือลบ ถ้ายังมีเลือดออกผิดปกติทางช่องคลอดอย่างต่อเนื่อง ควรไปพบแพทย์เพื่อตรวจหาสาเหตุและแก้ไขตามสาเหตุนั้นๆ เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง